
plachetă de versuri 
dedicată momentului 
# colectiv 


mântuieşte-ne Doamne 


mizeria memoriei noastre! 


Mulţumiri doamnei Măriei Sava 
fără a cărei forţă aceste poeme n-ar fi existat! 



Acvila timpului Tău o cer! 


copilului meu 


dă-mi, Doamne, acvila timpului Tău 
secunda dintâi ţi-o cer 
cu ea să-mi pot spăla ochii 
şi auzul 

de minciunile lumii 
să pot şlefui 

suprafaţa tuturor lucrurilor 
care m-au lovit 
sau iubit şi urât 
până când totul va deveni 
din nou 

cuib curat din marmură albă 


pentru pasărea Ta. 



aprins pe marginea scrumierei 


Ninei 


mă uitase de toată sila şi mila 
aprins pe marginea scrumierei 
mirosind a pământ reavăn 
şi a moaşte de sfinţi 

nu era zi în care să nu-i strig cât mă ţinea pieptul şi gura: 

"boşorog senil, nu-ţi mai bate joc! 

fumează-mă 

ori stinge-mă odată cu pompieristica ta cântare de îngeri " 

se prefăcea că n-aude 

eu eram sigur de vocea mea 

el nu zicea nici mâr 

deşi locuiam în aceeaşi odaie. 

chiar şi cei mai încăpăţânaţi dintre noi 

înţelegeau cum vine treaba asta 

cu figurile de stil 

şi cu reinventarea în cuşcă a frumuseţii lumii; 
ardeam neauziţi toţi, 


batjocoriţi, minţiţi, în chinuri, 



neştiutori până la demenţă 


emoţiile ne părăseau şi ele 

ca un abur se ridicau din carnea noastră 

având aerul jignit al unor poeme ucise. 



Bătrânul mayaş de culoarea mării închise 


Simonei 


motto: "Le-le Yaman! 


iubirea mea, 


soarele a atins muntele Ararat" 


(cântec popular armean) 


de câte ori visez 

de atâtea ori te pierd 

de câte ori te pierd 

de atâtea ori suspin 

acelaşi sentiment 

ţara mea - salamandră de lut- 

ochii tăi de jad 

peşte captiv al tăcerii 

prin rănile tale trec înot 

seceta trupului tău 

ucide orice foc. 

de câte ori trăiesc 

de atâtea ori blestem 

de câte ori blestem 

de atâtea ori te pierd 

acelaşi sentiment 

insula mea de comori şi vânt 

salamandră de lut 

ochii tăi de jad 

pieptul ofilit 

zorii arşi de vin. 


de câte ori mă-mbrac 
de atâtea ori te pierd 
de câte ori te pierd 
de atâtea ori tu taci 
doar hainele-şi vorbesc 
salamandră de lut 
ochii tăi de jad 
zâmbetul tău 
culoarea mării închise 


bătrâne mayaş, 
paznic neînfricat 
al iubirii şi inimii mele, 
spune-mi: 

de câte ori se moare 
şi de câte ori 

se-ngroapă un om lipsit de ţară? 


Bătrânul mayaş nu scotea niciun cuvânt. Şedea îngândurat pe-o piatră cu moartea 
dezgolindu-l bucată cu bucată, fâşie cu fâşie, vertebră cu vertebră. îmi asculta doar 
paşii cum se duc şi revin, atent. Extrem de atent. Sub tălpile-i goale, înnebunite de 
lumină, prin nisip, călătoreau ca mercurul, banchize rubinii de sânge. Aici îi era 
mâna, aici îi era şi jungherul. Şi inima: a lui şi a mea... cine să spună care va ceda 
prima?! 



Coridă cu lună 


Măriei 


motto: "cine pe cine minte?” 


(zicere personală) 


să iau taurul de coarne mi-am spus hotărât 
azi există atâtea motive, 
lună plină 

lumina pare şi ea un pic mai decisă 
" altfel la ce bun poetul în vreme de secetă?!" (1.) 
şi de ce numai ei 

când ar trebui lăsaţi mai degrabă 

în câmp deschis 

ori rezemaţi de ziduri de piatră 

să cânte mereu numai şi numai femeia 

aşa că am pus mâna pe lună 

şi am coborât-o la mine-n ogradă 

la început mă privea ironică, strălucitoare, 

din jumătatea ei blondă, dar i-am arătat eu ei 

"cum se leagă ciobanii, 

şi se pradă cârlanii” (2.) 

îmi doream nespus să o chinui 

ca pe hoţii de cai să o chinui 

cumplit 

pentru toate insomniile mele 

pentru toate verbele mele nereuşite 

să-i pot privi în ochi natura învinsă 

-dacă avea vreuna temătoare- 

parşiva se făcuse mică, mică 

din ce în ce mai mică 

de puteam s-o dau de-a dura prin curte. 

-asta am şi făcut- 

din jumătatea ei nevăzută 



se auzi muget ca de valuri izbindu-se-n piatră 
şi bănuiesc 

toată era numai şi numai un cocktail pe dinăuntru 
iar eu aveam o sete haiducească de sânge 
de-o săptămână numai apă 
numai apă băusem 

chestia asta o simţea şi el acolo, sunt sigur, 

bâltâcâind turbat de furie 

înecându-se în propria-i lume 

şi ca să fiu cinstit 

nu numai pământul 

dar şi genunchii îmi tremurau un pic 

însă ce mai contează 

când vrei cu adevărat să prinzi taurul de coarne, 
i-am strigat: 

" Bestie de carne 

ascunsă în trupul de umbră al lunii mele , 
arată-te!" 

bravam, evident, 

înapoi oricum nu puteam da 

întunericul se lăţise la piciorele mele ca o blană 

şi eu rostogoleam trupul ei de lună 

peste ierburi si case, peste coline şi sat 

luna mea ca ţara mea, 

cred că deja măturasem de cinci ori peisajul 

când ea a pocnit ca un pepene 

şi din inima ei peste piept mi s-a revărsat cu putere 

o mare verde de umbre şi lacrimi 

asta m-a dezechilibrat 

şi-n cădere m-am lovit drept în inimă 

când mi-am revenit lângă mine horcăia un copil 

culoarea feţei schimbându-i-se repede. 

"Şi Ia urma urmei Ia ce bun poeţii ?!" 

am mai apucat să îngân înainte de-a leşina din nou, 

-copilul semăna leit la chip cu mine- 

Of, luna mea ca ţara mea! 



1. Scrisoare domnului Holderlin, autor Octavian Paler 

2. Salga ( baladă populară culeasă de Vasile Alecsandri] 



Mi-a murit munca 


Iui Bonifacio Caraluna 


azi mi-a murit stăpâna 
nimic nu anunţa dispariţia ei 
s-a trezit cu acelaşi chef de viaţă 
cum obişnuia în fiecare dimineaţă 
nimic nou până aici... 

şi-a pregătit cafeaua ei neagră, înfiorător de neagră 
pentru ea înviorătoare, pentru mine dezgustătoare, 
de câte ori îi simţeam aroma 
mi-aş fi vărsat şi maţele din mine 

însă nu-i arătam, aşteptam cuminte la picioarele ei semnalul 

pîinea de zi cu zi eliberatoare 

din când în când îi dădeam de-nţeles că sunt viu 

doar cât să ştie că mă pot umili cu entuziasm în viaţă. 

banii-mi erau calculaţi la săptămână 

şi ritualul ăsta ar fi ucis pe oricine 

fuma întotdeauna numai ţigări fine 

pe mine mă privea ironic 


pe fereastră privea melancolic 


peisajul era acolo, întreg, dispus, gata de tot efortul, 
nimic care să-i dea de bănuit, niciun semn 
sau poate era, 

dar creierul ei rula deja în altă parte 
gândindu-mi plenar ziua de trudă, 
cât va cheltui şi cât va agonisi cu mine 
pieptu' -i tresălta de bucurie 
cu fiecare idee strălucită care-i venea 
fumul, şi el, ce să facă?! 

desena în jurul ei, reverenţios, doar cercuri olimpice 
ca o inimă slabă 

auzeam scrumul zbătându-se în cavitatea scrumierei 
şi nu vă mai spun ce reverberaţie producea 
tot acest consum în mine 

ştiam că până la impact mai aveam exact 3 minute 
încercam să le folosesc cât mai bine 
visând stânjenei şi un parfum delicat de femeie, 
deodată 

Doamna a început neobişnuit să se agite 
nu-nţelegeam ce-mi spune, scotea sunete noi 
(viaţa mereu şi-a găsit primul novice în mine) 



am ridicat privirea, 


ţigara miraculos îi dispăruse pe undeva 
bătrâna horcăia. 

nu ştiam dacă era nimerit să latru sau nu 

căuta un sprijin în masă 

înregistram totul fără niciun sentiment 

la fel şi ceasul din bucătărie: 6:28 a.m 

lucrurile se-ncăpăţânau a avea greutate chiar şi aşa 

mai ales pentru ea 

după un timp s-a prăbuşit la podea 

puţin a lipsit să nu mă lovească 

m-am ferit 

6: 29 de minute 

acolo am mai privit-o 

pentru ultima oară cred 

timp de câteva secunde 

(ceasul nu avea secundar) 

după care ţeasta i s-a desprins de trup 

şi din motive misterioase 

s-a rostogolit spre mijlocul încăperii 

cu zgomotul unei anvelope uzate 


ceasul 6 şi 31 de minute 



timpul era singurul de faţă 


care nu se pierduse cu firea 
asta-mi insufla curaj 

6 şi 45 de minute 

nu cât să-mi pot schimba poziţia 
stăteam înţepenit şi încercam să-nţeleg 

7 si jumătate sau opt fără un sfert 
eram liber 

11 şi 55 de minute 

să mor flămând 

trecut de ora două din noapte 


în libertate. 



jurnal de motociclist al cerului 


- prin ţara soarelui ce arde şi a poporului ce minte (I) 


unui sat dobrogean 
cu nume de căprioară 


motto: "Flash Gordon approaching!" 


Hei, iată-mă, din nou, gata de drum 
gata de o nouă cădere 

de o nouă revoluţie ca de o îmbătrânire rapidă 

în neamul şi ţara mea jucând neîncetat şotronul sau leapşa. 

Tu, doamna mea dragă -iubire nebună de poet, 

îmi vei îmbrăţişa iarăşi spatele ca un miriapod puternic 

şi de forţa atâtor iubiri arse 

hainele-mi vor mirosi a kerosen şi eu voi simţi că iau foc 

:de Ia viaţă până Ia moarte 

doar o nanosecundă ne desparte 

şi-n mijlocul limbii ce o vorbesc peltic 

vom tura amândoi motorul la maxim 

cum bine obişnuiam odată: 

fără frică sau milă dar şi fără de minte 

zburând ca zeii acasă 

ori ca doi navigatori interstelari 

înnebuniţi fiecare după diorama celuilalt 

muşcând şi făcând dragoste unul din altu' cu sălbăticie 

printre stânci ascunse de curcubeie 

şi printre roiuri aprige de meteoriţi. 

: zvârrrr -bum-bumm 



sau poate numai bumm! 

Pe drum vor fi din nou poveşti de iubire crudă 

răsărindu-ne în faţă ca iepurii 

ori ca stâlpii de telegraf cu firele smulse 

tu -panaceu suferinţelor şi dorinţelor unui popor de moluşte- 

te vei vinde tuturor, fără deosebire, la bucată 

eu voi fredona un. ..un fel de blues 

vechi de când e lumea 

despre înţelegere şi uitare 

şi cu el voiniceşte 

îmi voi şlefui speranţa până la lacrimă 
-va suna fals 

dar cui îi pasă în concertul păsărilor migratoare?! 
motocicleta, şi ea, ce să facă?! 

va dudui ca o locomotivă de bronz pe marginea unui basm albit de spaime* 
sub o cupolă de gheaţă 

la fel şi toate plaiurile tinereţii mele fără bătrâneţe 

din foi de Havană cubaneză şi esenţă de rom de Jamaica 

soarele ne va sfida al naibii de sus, roşu, 

extrem de roşu 

cum doar el ştie s-o facă 

printre hultanii norocoşi de pe cerul melancolic de albastru 
arză-i ogorul! 

"Frumoasă ţară ai, băiete!" îmi vei spune atunci 
prinzându-mi spatele şi mai cu tărie ca într-un cleşte de pară 
şi cuvintele-ţi vor pleca cu ultimele adieri ale serii 
şi cu soarele către miazănoapte 

nimeni nu le va mai auzi, numai eu şi numai pe jumătate 

restul va curge silnic ca pleava pe Dunăre şi de acolo mai departe 

până-n veninul cobrei din Munţii Stâncoşi 

oricum vom fi o pereche reuşită 

eu tânăr, tu de o eternitate agăţată de şaua oricui 

şi de spatele meu pe motocicletă 

cine călătoreşte 

călătoreşte numai şi numai cu moartea în contrapartidă 
ca printr-o ţară ce arde de la începuturile ei poporul 


sau invers 



iar unde nu vom fi ajuns încă 
oamenii vor inventa poveşti despre noi: 

" spun unii că ar fi trecut şi pe aici" 

ori M a fost unul care ar fi văzut-o, dar şi acesta a dispărut demult" 

însă pe el, pe Motociclist, nu l-a văzut nimeni vreodată 

deşi din cer mai răzbate 

în nopţi de furtună 

coborând peste sate 

sunet surd de motor. 

...şi din nou vor fi numai şi numai poveşti cu iz de kerosen 

şi din nou tu, doamna mea dragă -iubire nebună de poet, 

îmi vei îmbrăţişa spatele ca un miriapod puternic cu o mie de braţe 

amândoi vom arăta ca-n poze interesanţi şi senzuali pe aceeaşi motocicletă 

ca Yin şi Yang zburând 

şi muşcându-se în oglindă 

printre roiuri aprige de meteoriţi 

neştiind deloc ce ne aşteaptă.... 

acolo... 

în inima ta cititorule: ţara mea, poporul meu! 


din poemul" Hanibal" de Eugen Jebeleanu 



Cocktail colectiv 


respect # colectiv! 


se ia un mojar cât inima ta de mare 
se răstoarnă în el toţi anii de şcoală, 
de muncă 

şi cam tot ce ai învăţat de la viaţă 
se amestecă bine apoi totul până la disperare 
... până se face pastă 

după care se adaugă un gram de pulbere fină 

din toate replicile dragi de prin filme, 

câteva refrene, bip-uri ...poate să fie şi un cântec întreg, 

primul sărut de asemeni 

jurămintele de care-ţi mai aduci aminte, 

mersul împreună cu prietenii la bar, 

prima ta băutură şi aura aerului de acolo 

se taie-n în bucăţi cât mai mici 

alături de fotografia bunicului căzut în război 

-te rog, nu-i spune asta mamei!-, 


din zgomotul tăcut al coridoarelor morţii din puşcăriile comuniste 


poţi culege tăcerea ( adăugă şi imaginea Iui Arsenie Boca dacă-ţiface bine ) 
toacă mărunt înăuntru câteva titluri din "Scante/a"-oricare număr- 
câteva versuri d-ale lui Ciurunga 

şi o bandă de magnetofon cu ordinele de foc de la Timişoara, 

plânsul mamelor îngropându-şi copiii în decembrie’89 

urletul pieţei la kilometrul zero, 

nu uita IMEDIAT DEASUPRA 

să torni informă lichidă 

rânjetul Iui Iliescu şi toată politica de mai apoi, 

toată batjocura LOR precum şi câţiva dolari sau euro dacă ai prin casă, 

(nu în sume mari) primiţi de la părinţi prin western union 
stai liniştit infracţiunea ta va fi mică. 

adaugă fără să tulburi conţinutul, cu grijă, şi ceva culoare albastră 

nu din steag şi nici din cerul zilei de-afară -ştiu albastrul de Voroneţ este inimitabil- 

ia şi o bucată din rochia femeii bătută la mineriadă (acum în vârstă de 64 de ani) 

eşecul tău în prima zi de şcoală va fi astfel şi mai puţin comestibil 

din candelele Lunii adună mirosul de carne ucisă, arsă, 

zilele tale toate ...strânse cu uşa până la pragul sinuciderii colective 

amestecă ÎN FINAL totul repede, 

până dai de CULOARE, 

apoi cu o pensulă printre lacrimi 

scrie pe faţa unui ambalaj găsit la tomberonul din spatele blocului 



# colectiv 


după care ieşi în stradă şi strigă cât poţi de tare 

către toţi cei ce se ascund prin case şi pe sub id-uri false pe facebook: 


FUCKYOUALL! 


Colosul 


uriaşului meu MR55 


voi nu v-aţi petrecut cu mine nopţile pe aceste înălţimi 
şi din spinarea acestui uriaş de fier 

n-aţi privit, cu mândria celui ce n-are ce pierde, spre bolta de stele 

n-aţi dormit în braţele lui protejaţi de întuneric 

şi nu v-aţi trezit la kilometri distanţă de casă 

cu spaima unei zile noi 

tensiunea din osatura lui voi n-aţi simţit-o 

şi n-aţi văzut nici aburul ridicându-se în zori din carnea sa 

fără effort, cu aripi de înger 

voi nu i-aţi auzit scrâşnetul măselelor de oţel în soarele verii de august 

şi nu i-aţi admirat modul de-a purta fără un cuvânt, maiestuos, oraşul 

ca într-o palmă de sfântpeste mări de ceaţă 

nu v-aţi lipit obrazul umezit de lacrimi de fruntea sa 

şi n-aţi ascultat ecoul ce-1 adăposteşte pântecul său de ani buni 

ca pe o ispită privind însingurarea serii. 

nu v-aţi întrebat de unde şi până unde i se poate întinde aşteptarea 


nici viaţa 



şi nici dacă din umerii lui 


poezia ar putea zbura pentru totdeauna, cel mai bine 

voi n-aţi ascultat zbuciumul râului de lumină curgând prin inima sa 

de aceea, nu vă aparţine acest poem! 

el va rămâne poemul unei singure iubiri cu tot ce a cuprins ori nu 
poezia din el 

-iubirea şi prietenia dintre un pui de om şi uriaşul său de fier- 

poezia aceasta, viaţa mea ca un zmeu de hârtie 

călătorind printre toate lucrurile pierdute 

...abia de te zăreşti de aici şi mai c-aş râde de tine 

-ca un nu-dai- doi- bani- pe- el ce sunt- 

dacă n-aş privi cu inima strânsă de milă şi frică 

la făptura prietenului meu, aşezată ferm, drept pe picioarele sale 


ca un uriaş pod răsucit peste moarte 



poem ...de condiţie "sumară" 


"Eu sunt un poem în chiloţi!'" 

faptul că tu nu mă vezi în timp ce mă citeşti 
sau dimpotrivă. ..mă judeci cu prea multă "simţire" 
spune mai mult despre tine decât despre mine 
sau despre cel ce m-a scris 

vorbeşte mai mult despre istoria neamului tău sărăcit, dacă vrei, 
dar aproape nimic despre mine 
eu însă continui să mă confesez ţie, 

pentru că deşi te ştiu orb şi ucigaş de fandosit privitor la modă 

eu te caut chiar şi aşa 

în felul meu indecent, 

dorind să te regăsesc şi 

să te îmbrăţişez ca pe un frate 

alături în singurătate 

să putem sta cuminte de vorbă 


fără să uităm unul de celălalt, 



şi fără să ne îngrijorăm de sănătatea mintală a fiecăruia dintre noi 


...cel puţin deocamdată :) 
doar aşa... 

ca şi cum ne-am ASCULTA unul pe altul 

vorbind peste un gard proaspăt vopsit 

pe o uliţă strâmtă, 

privind cerul albastru 

şi înţelegând CLAR 

de ce eu îti vorbesc în chiloţi 

de ce tu mă asculţi mereu în costumul tău pregătit de înmormântare 
în timp ce pe AMÂNDOI, 

ne adulmecă o armată voioasă de costume Armâni, 
ca pe o pradă uşoară 
leoparzi unul şi unul 

şi ei vorbind peste acelaşi gard proaspăt vopsit 
şi ei privind acelaşi cer albastru al patriei 
îmbrăcată sumar 


ca şi poemul de faţă. 



Alzheimerul inimii 


Poate ar trebui 

mai întâi să ne naştem 

numai pe jumătate 

sub o pojghiţă fină de gheaţă 

febrili şi ascunşi 

la un milimetru distanţă de viaţă 
acolo să ne privim 
câteva sute bune de ani 
fiecare 
faţă în faţă 

înainte de-a creşte copii 
înainte de-a iubi şi înălţa piramide 
înainte de-a vorbi 
şi de-a trăi poeme în faşă 

...ar trebui. 

sau poate toate astea deja, 
se şi-ntâmplă: 

mai înainte de-a ne naşte întregi 

mai înainte de-a ne creşte unii pe alţii copii 

mai înainte de-a ne iubi şi înălţa 

mai înainte de-a vorbi 

şi de-a trăi poeme deplin, 

veşnici în Viaţă 


...şi eu aparţin acestei lumi: 


motto: ce o fi însemnând "a bate apa în piuă" 
(zicere personală) 


DA, 

n-am ars de viu 

şi sângelui meu nu i-am dat năvală 

spre pieptul tău, Poezie, 

venele mele n-au purtat spre laguna ta 

tot ce inima mi-a suportat 

şi nu m-am lăsat ucis pentru tine. 


Numai noaptea, uneori, izgonit din iatacul iubirilor tinere 
am revenit ca la o femeie bătrână 
şi te-am hrănit cu firimituri 
...ca pe păsări. 

Altfel mereu mi-am luat mult timp liber faţă de tine. 

Dar şi eu aparţin acestei lumi 
acestei confrerii de înfumuraţi, 
de gigolo parnasieni, depresivi... 
deşi 

n-am plâns la căderea părinţilor tăi 

n-am acoperit câmpiile tale de secetă 

cu trupul meu de ceaţă 

pe obrazul lunii n-am lăsat urme de obuz 

şi n-am adăpostit cu mâinile mele china împotriva mongolilor. 



însă de azi sunt năruit, mi s-a umplut paharul 
şi acum din ce în ce mai des la buza lui adăst 
nu mai am mult- 

curând voi fi şi eu "legat ". ..la un sistem de verbe 
mini-hidrocentrală preluând propriul venin şi pizmă 
dintr-un pahar de vorbe, 
lumină dând 

doar cât să-i ajungă de-o respiraţie. 



La Belle Epoque s-a sfârşit! 


Eu rămân aici, pe terasă, lângă curvele mele 
de partea neagră şi ostracizată a baricadei, 
să mă bată viforul iernilor de sărăcie 
şi ploile acide ale oraşului 
printre munţi de pet-uri 
şi animale bolnave 

să pot respira încă aerul din decolteul acestor frivole, 
bătrâne domnişoare, ucigător de nociv 
amintind de parfumul unor vremuri apuse 
şi de orgasmul unui om liber. 

" La Belle Epoque s-a sfârşit! " 

-prietenii ştiu ce zic- 

voi, însă, plecând dintr-o lume perfectă 

în care le-aţi rezolvat al dracului de bine pe toate 

mergeţi, aşadar, de vă aşezaţi sănătoşi. ..dincolo de morminte, 

pe porţile raiului nu poţi intra, desigur, decât cu un maxim de alveole curate 

şi cu o formulă dentară completă. 

"Bon Voyage!” 

eu rămân de cealaltă parte, mirosind urât 
asemenea vremurilor pe care le privesc şi mă privesc 
întotdeauna oripilat de sănătatea bolnavă a oamenilor 
într-o lume dementă 
Voi, însă, mergeţi sănătoşi 
şi vă aşezaţi înăuntru 
dincolo de morminte 
...la masă. 



Estate agency 


bujorului sălbatic de Pleniţa 


o doamnă ceva mai în vârstă m-a rugat să-i prezint noua proprietate 

şi-n după-amiaza aceea de iunie, din timiditate, probabil, 

eu arătam mai tânăr decât eram în realitate, casa şi ea 

înfăşurată cochet cum era în kimono-ul ei de Pyracantha 

şi nu departe de zidul din piatră al unei mănăstiri seculare 

părea desprinsă din pelicula unui film din anii '50 nemasterizatîncă 

ori din povestirile cărţilor decupate ale frăţiilor Grimm 

treceam amândoi cu paşi mici dintr-o odaie în alta 

păşind prin broderia pereţilor de mucava 

ca două generaţii tăcute după un război mondial 

şi-o briză a unei neştiute insule pierdute ne-nsoţea pretutindeni 

asta se simţea mai cu seamă-n galerii, 

acolo draperiile fremătau uşor 

din când în când doamna se oprea 

şi-mi atrăgea atenţia asupra vreunui obiect 

pe care îl cunoscuse cândva 

sau de care nu se despărţise emoţional încă 

eu ridicam din umeri jenat 

şi de fiecare dată primeam în schimb un surâs 

doamna arăta o deosebită înţelegere a vieţii 

şi aşa mergeam mai departe 

în urma noastră se-auzea un sfârâit ca de celule primare arse 
culorile se estompau 

cu suflete calde ardeam cadru după cadru 
-n-avusese loc nici în secolul ăsta a doua sosire a Lui- 
şi ca din rana unui butuc de vie din fotografii şi tablouri 
curgea acum o pastă albă, lăptoasă: 
toată hrana timpului viitor. 



Când am ajuns în grădină seara-şi vărsase deja printre nori vitriolul, 
şi amândoi eram mai bătrâni cu o viaţă, doamna-n baston îmi admira trandafirii 
şoptea numele lor ca pe o mantră în taină: 

"Ana-bell, Ani-ta, Lo-li-ta, Eli-sa-beth, Co-chet” 

niciodată nu văzusem florile acelea mai frumoase, 

şi înţelegeam că odată petalele lor crescuseră din hrana mâinilor ei 

nu îndrăzneam să spun un cuvânt... 

numai şoapta serii visa între noi 

aşa am mers până la capătul din umbră al aleii 

sau poate aleea alerga sub noi vrăjită 

acolo îmi îngăduisem puţină libertate 

şi printre ferigi bogate plantasem 

cea mai iubită dintre flori 

de aceea am şi rostit 

cu un glas ce dorea să o imite: 

„Pe -o - ny" 

doamna m-a privit uimită 

n-a priceput de la-nceput 

apoi privind spre floarea-mbujorată a înţeles 

şi printr-un gest de o nebănuită mânie 

a retezat-o folosind bastonul. 

„vremea bujorilor a trecut, cavalere!" mi-a spus răstită 
şi s-a-ntors cu faţa flămând de bătrână 
spre casa ce ardea lângă zidul mănăstirii de piatră 
cochet înfăşurată cum era în kimono-ul ei de Pyracantha. 



Stare de plumb 


ISIS, să ţi se facă mâna şi inima de nisip 
şi sub valurile sale deşertul să-ţi înghită mizeria! 


pe aici plouă de ani buni 
numai cu plumb 
tone de plumb se revarsă 
sfinţii golesc în cer zeţăria 
Domnu' priveşte şi tace 
curge-n şuvoi peste bord 
nemurirea 

aripi de apă-n coşciuge de plumb 
toţi cedri se-nclină 

lucind prin frunziş se ivesc noi halebarde 
hipnotic femeia arabă dă ţâţă soldaţilor orbi. 



cântându-i morţii din " Grădina Paradisului " 


memoriei Iui B.B. King 


* "And death shall have no dominion " 


fDylan Thomas) 


"şi moartea nu va stăpâni nimic"*, 

va veni în urma mea şi va trăi ce am trăit şi eu 

înjurându-şi nopţile: cumplită dezolare 

orele ei de gumă - propria-i linişte 

propriul ei ţipăt 

infernala minciună 

bulevardele goale 

copacii refuzând să-i vorbească 

oraşele îngenunchiate 

şi oamenii. 

va veni moartea şi va trăi cum am trăit şi eu 

ascunzându-şi zilele sub cerul de smoală 

al singurătăţii 

cunoscând aceeaşi iubire 

aceeaşi prietenie 

-numai păsări de ceaţă 

va veni moartea şi va deveni alcoolică 
şi ca orice animal bolnav de casă 
pentru o bucată de pită 
va trebui să ucidă: 
om viu. 

va veni moartea în urma mea 
.... şi va culege ceaţă. 



Cum se scriu 40 de poeme pe pâine 


Se scrie un singur poem şi se acoperă cu pâinea din ziua respectivă 
A doua zi se citeşte poemul cu voce tare, se mănâncă întreaga bucată de pâine 

-până şi firimiturile- 

şi se mulţumeşte Domnului 

după care se mai scrie unul şi se acoperă cu pâinea mâncată 

A treia zi se citeşte cu voce tare poemul din ziua precedentă, se roade doar un mic colţ 
din bucata de pâine care-1 acoperă şi se mulţumeşte din nou Domnului, iar restul de 
pâine se aşează cu grijă peste poemul scris în ziua a treia 
după care se continuă aşa până trec 40 de zile 

Apoi se înalţă ochii şi se moare. 

Atât Domnul cât şi Diavolul vor înţelege mesajul tău! 


nopţile şi zilele de mai ale pământului 


memoriei Nadejdei Mcmdelştam 


Seara bună, Nadejda, seara bună ecou 

inima ta vie 

în mormântul de ceară 

tot mai aşteaptă veşti de la noi? 

e aici un domn ca o stare amară, Cristoforovici îşi spune... 

se interesează de tine 

destul de afabil 

ţi-a adus un cadou 

o statuetă din lemn, artă orientală 

drăguţ ca un kitsch 

zice: "asta în amintirea vremurilor de odinioară" 

un Budha mic, necioplit, 

interesat de domeniul artei şi el 

dar mai mult culinare. 

mi-am amintit ce mi-ai spus: 


"la urma urmei poeţii sunt şi ei oameni", cameleoni 



cât despre restu’ce să mai vorbim... 


mă-ntreabă cum îţi mai e cu răceala, 
cum suporţi frigul pe-acolo, 
dar depărtarea?... 

altfel pare întru totul un om de bonton, 

în timp ce vorbeşte 

soarbe elegant din cafea, fără zgomot 

îşi revarsă o jumătate de faţă peste furoul iubitei 

şi peste canapeaua mea ...cu două braţe 

cumpărată în rate 

asta nu-1 incomodează deloc, 

nici nu m-aş fi aşteptat, 

tocmai el care are. ..atâtea de-o calitate perversă, 

cu unul din ele a îmbrăcat de dimineaţă strada şi casa-n ziare 

despre un altul 

se spune că ar lucra încă tainic prin fabrici şi uzine 

ori prin baruri 

şi alte locuri deochiate 

sau prin nu ştiu ce încăperi conspirative 

prizează tot ce-i cade în mână, 

până şi praful de pe tobă din gândirea urbană; 


Până aici nimic nou pentru tine, Nadejda, 



trăim toţi ca-nainte, 


alături ca-n upanişade 
cu zeităţi cu o mie de braţe. 

El îmi spune să-ţi vorbesc de onoare şi de frică, 

eu, însă, vreau să-ţi vorbesc de iubire, 

să te-ntreb cine a mai fost pe la tine, 

ce poeţi ţi-au mai scris, 

cine ţi-a dăruit o floare, 

ce fotografii ai primit de la viaţă 

ori vreun ou ori vreo jumătate albă de pâine, 

sau 

şi pe-acolo se practică, 

legea străveche a somnului greu de zgură, 

legea sfântă a indiferenţei de-o tonă? 

Iată-mi face semne din mână, în tăcere, 

să nu-i recunoşti vocea 

îmi spune s-o ţin tot aşa... 

bla, bla-bla şi aşa mai departe 

...până ajung ei la tine, 

să-ţi citească puţin printre gânduri, 

să arunce o privire prin groapă, după corpuri delicte 

printre frunzele tale mucegăite de ceai. 



Eu îi explic că-i târziu şi că eşti obosită 

şi că-n "dacea" ta nu e loc de prea multe manevre 

nici nu vrea să audă, 

insistă, 

răsuflă greoi, gesticulează 
ţigara-i uitată cu filtru 

deja a ajuns la vatelină în plapuma albastră a mamei 
(şi asta e tot ce-am primit mai bun de-acasă,) 
numai pentru asta şi-ar merita o pereche de palme 
mitocanul meu, musafir -istoric-pe-nepusă-masă 
abia-1 mai suport, 
tensiune irespirabilă, 
a stins până şi focul din vatră. 

De aceea, apaşa mea dragă, 
ca o vară de sânge ce-mi eşti 
primeşte-i la tine, te rog, 
pe subversivii ăştia ai vieţii 
şi la picioarele tale, 
aliniază-i acolo pe toţL.pân’ la unu, 
indiferent de limbă, indiferent de culoare, 
indiferent de sex, 


de orientare politică 



ori de naţionalitate, clasă sau religie. 


Acum, povesteşte-ne Nadejda, povesteşte-mi nopţile tale, 
cum iubeai în acel mai teribil, 

şi cât de dragi îţi erau "notele" lui din exil memorate 
cum strigau în tine cuvintele ca-ntr-un pântec de mamă 
cum plângeai după trupul tatălui plecat "fără adresă”. 

Povesteşte-ne! 

Povesteşte-ne, dragă Nadejda, 
povesteşte-ne zilele tale, 

cum creştea tăcerea în jurul tău din apă, aer şi foc 
şi din toate lucrurile ce te-nconjurau 
şi din oameni, 

se ridica ca un baobab până la cer, 
şi cum numai sus, sus de tot, 
printre ramurile sale, 

cânta şi supravieţuia un popor de lăcuste metalice, 
cu traiul şi cântecul unor pânze de joagăr. 



Povesteşte-ne! 


Povesteşte-ne, dragă Nadejda, 
apaşa mea scumpă, 
cum sta iubirea ta suspendată, 
la zeci de kilometri distanţă, 

şi se-neca acolo aşteptând printre fumurile Liubiankăi 

în aerul de poezie şi proză arsă 

al acelor ani de epurare 

doar cu speranţa unor veşti firave 

ce niciodată n-au mai sosit. 

Povesteşte-ne! 

Povesteşte-ne Nadejda, 
povesteşte-ne ecou al inimii vii 
cât de greu îţi era 

să-trăieşti-douăzeci-şi-patru-de-ore-fntreagd-/a minte, 
şi poate aşa ne vom răcori 


şi vom scăpa pământul de sub puterea duhurilor sale roşii. 



Povesteşte-ne! 


Povesteşte-ne Speranţă! 

şi toată "sfiala" lumii ceruită-n morminte de ceaţă 

să se spulbere odată pentru totdeauna 

şi dintr-un veac fără cripte 

izbăvitor să răzbată, 

până la inima şi cugetul oamenilor, 

glasul celor neştiuţi, plecaţi dintre noi 

cu un glonte în ceafă sau frunte. 


Povesteşte-ne Speranţă! 



poem la ...patru ani, două ore, treizeci de minute şi dracu ştie câte 

secunde 


motto: "din ce în ce mai mult am convingerea 


că poezia nu e de fapt POEZIA " 


(zicere personală) 


dacă aş scrie un poem o dată la patru ani 
aş fi poet 

şi aş rămâne tânăr 

un om tânăr şi nemăsurat 

nemărginit în frumuseţea lui 

ca un cal sălbatic alergând 

cu sângele-n vene fremătând de energie 

peste o câmpie mereu deschisă 

fără copite 

fără şa 

călărit veşnic de o amazoană tânără 



fără cap şi fără veşminte 


( aşa cum visam noi într-o noapte, prietene drag din Dublin) 
dar eu sunt un om simplu 

un zilier scriindu-şi zilnic bucata amară de pâine 

pe fire de iarbă cosite prea devreme 

... altfel cum să mă pot hrăni 

dacă nu din toate aceste încercări ... nereuşite?! 

şi de aceea îmbătrânesc! 

şi de aceea îmbătrânesc şi iar îmbătrânesc 

îmbătrânesc ca un cal de povară 

zilnic tropăind 

de la stânga la dreapta 

şi de la dreapta la stânga 

într-un ţarc de idioţi 

în şa cu muierea asta bătrână, 

simandicoasă 

plină de zulufi falşi şi giuvaiericale 
toată numai figuri de mare artistă 
purtând pe cap 
nemeritat 


coroană regală. 



Azi...ne masoara moartea iar 


în memoria omului, 


scriitorului şi pictorului desăvârşit Nick Sava 


ne măsoară moartea iar 
cu limba ei de năpârcă vie 
ne măsoară pe ceafa 
ne măsoară pe buze 
vomităm şi-ntoarcem ochii 
ea însă ca timpul îşi vede de lucru 
ia moarte tot şi du cu tine 
ia moarte tot şi-ngroapă 
sub sânul tău de mamă sterilă 


strălucitoare, dinamică, 


victorioasă mereu 


tu, pacoste a vieţii 
ia moarte tot 
ce eu cretin 
nebun idiot, 
urându-mă 
am iubit 

şi mă-ncăpăţânez să văd 
frumos 

pierzând mereu 
MEREU 

CHIAR ŞI FĂRĂ SĂ CUNOSC 
ia moarte tot şi-ngroapă! 
jigodia ta de năpârcă 
singură vie 
în deşertul omenesc 


ia tot! 


Jurnalul unei ucideri repetate 

- prin ţara soarelui ce arde şi a poporului ce minte [II] 


la moartea lui NickSava 


* 


motto. " într-o ţară postcomunistă 
până şi moartea are carnet de partid " 

(zicere personală) 


i-am spus duhului meu: 

" vino şi fotografiază-mi azi 
ziua de mâine!” 
îl rugam 

" Duhule , purtător de mir şi slavă ” 
asta şi fac răspundea el conştiincios 
continuând să fotografieze 
aceleaşi clădiri, 
aceleaşi străzi, 

monumente, cripte comuniste 


şi orice statuie întâlnea 



prin aerul dens al oraşului 
"Nu astea, 

NU ASTEA!" 
îi repetam eu 
"fotografiază-mi azi 
doar ziua de mâine, Duhule 
ca să n-o pot uita!” 
îl rugam, 

" Duhule , purtător de mir şi slavă " 
în vreme ce Moartea spăla 
cu limbă ei aspră 
suprafaţa tuturor lucrurilor 
din jurul nostru 


întărindu-le cu bala sa. 



motto: " dacă sunt proşti, mulţi şi săraci la inimă 
numai dracu’îşi mai face de lucru cu ei " 

( zicere personală) 


Mi-a fost dat să străbat deşertul 

Egiptului nu antic şi nici geografic 

ci pe cel expus privirilor mele uimite 

răsărit dintr-o margine de ţară iubită: 

Iaşiul e o mare de nisip 

cu o mie de biserici scufundate 

ca o mie de piramide 

din care viii şi morţii 

au dispărut demult 

şi în piaţa căruia 

oamenii locului 

pentru o supă de linte 

şi un pumn 

cu monezi grele de piatră 

îşi reneagă religia 

cu fiecare răstignire a lui Osiris 


apartenenţa şi visele. 



Priveam totul 


prin sticla groasă 
a unei băuturi scumpe 

ca să nu mă ardă şi pe mine 

soarele orbitor al nesimţirii şi uitării 

şi scriam cum scriu şi-acum 

morţii îmi alergau speriaţi prin preajmă 

singuri 

unul încoace, altul încolo 
toţi îngrijoraţi de propria viaţă 
şi-n capela ordinului lor 
pe o targă metalică 
cu barba-n piept 
adormea 

frumos şi gânditor un profet 

ca un duh lămurit întrutotul de viaţă. 

Am văzut munţii petrecându-1 spre groapă 

printre crucile cimitirului 

"Petru şi Pavel" 

lunecând tăcuţi şi pioşi 

ca ploia de vară dimineaţa 

pe streaşină unei case liniştite de ţară 



şi doar ecoul gândului lor de nespus 

când şi când 

tulbura 

oglinda marilor dune. 

Nimeni nu mai privea cu mine 

şi-mi era RUŞINE 

într-atât de ruşine 

încât i-aş fi mâncat fără remuşcare 

pe cei ce au stat acasă 

cu burţile pline 

...şi-mi era RUŞINE 

văzând Omul 

DE VIU 

cum singur se-ngropă 
după ce îi slujise pe toţi 
mai puţin pe sine 
ucis acum 
încă şi încă o dată 
cum îşi trăgea peste trup 
de pe margini 
ca un rege scit 
niciodată răpus 
cu mâna duhului său 


extrem de puternic 



din pâinea amară a pământului 
firimitură cu firimitură. 

* 


motto: "Lumea a început să pută” 

(Gellu Naum, Drumeţul incendiar) 

Azi m-am întâlnit din nou cu singurătatea 

cu singurătatea mea şi numai a mea 

tropăind nerăbdătoare 

ca-ntr-o continuă fiestă 

cor în preajma cenuşii 

am fost în ţara unde 

nimeni nu întâlneşte pe nimeni 

în ţara în care pentru prima dată 

a răsărit apusul 

cu susul-n jos 

de dimineaţă 

îl privesc cu indignare 

ridicându-se sub o singură lozincă 

prin mulţimea picioarelor negre 

prin turma bovinelor sale: 

PRIN FURT, CRIMĂ ŞI PUŞCĂRIE 
FERICIŢI PETRECEM ACASĂ! 



Azi m-am întâlnit cu Nelumea Iui Nimeni 
cu toată mulţimea picioarelor ei negre şi deocheate 
aflată în plină extensie şi împerechere, 
călcând voios peste cadavre: 

"ne iubim prea mult AZI ca să renunţăm Mâine!" 


...şi ca un idiot 

eu încă le mai aştept mângâierea 

tulburat din ce în ce mai mult 

la minte, inimă şi-n literatură 

venind şi revenind în ţara 

mărturisitorilor de tranzit 

în ţara în care 

în anii de liceu un prieten 

se visa ecologist locuind într-o varză 

(ce şanse ar fi avut azi însă fericit a scăpat) 

numai eu mă mai încăpăţânez 

de fiecare dată 

sperând în minuni ce nu se-ntâmplă 
ca şi cum hocus-pocus 
peste noapte 


împotriva a tot ce legitimează 



o turmă turbată 


şi-ar putea schimba picioarele negre în picioare de lapte 
şi le-ar creşte în loc de genunchi sâni curaţi de mamă 
şi poveşti de iubire pe glezne 
pasul le-ar deveni uşor 
ca de pasăre 

şi n-ar mai fi atât de greu, 
cum îl simt azi 
călcându-mi 
pe inima-mi goală. 

Blestemaţi fie toţi iubitorii puterii şi siluitorii vieţii! 



dreptul la viaţă * 


Pe Nimeni dacă l-ai fi întrebat şi EL ţi-ar fi răspuns la fel: 
nimeni nu ştia de unde venise 
şi nici numele ei întreg 

cu atât mai puţin cum de alesese oraşul cu salcâmi 
şi nici cum de-şi găsise gazdă aşa de repede 
în cartierul ridicat pe locul unui fost teren de curse de cai 
doar noi băieţii ne-am trezit peste noapte cu ea-n cap 
şi aşa au urmat bătăile şi toate povestirile 
transformate apoi în legende 

cum a fost văzută odată bând în parc cot la cot cu soldaţii 

cum a petrecut o noapte cu un dezertor pe faleză şi încă una 

luând bătaie în arestul miliţiei pentru el 

cum la Piticaş a spart arcada unui ţigan 

şi de 1 Mai a dispărut cu un lipovean pentru o săptămâna 

într-un sat din apropiere de Ciucurova 

nici majoratul nu-1 mai putea face vreunul dintre noi fără s-o invite 

şi sunt convins că mai sunt încă bărbaţi în viaţă care-şi amintesc lucrurile astea 

cum râzând de noi dimineaţa lansa de la geamul dormitorului ei baloane ciudate 


cum numai la ea fumam toţi BT şi Apollonia 



şi probam pe rând în camera de la etajul unu blugi de import cu etichetă groasă de piele 


nu era unul să nu se laude într-un fel sau altu' cu ea 

şi fiecare puteam spune orice, oricât, lumea credea 

apoi nu ştiu care idiot dintre noi a scornit o tâmpenie prea mare, 

una chiar mare de tot 

-că ar fi plecat într-unul din oraşele importante ale ţării - 

şi s-ar fi măritat acolo cu un artist 
că ar avea copii 

şi că lucra acum la un centru olandez de ajutorare a copiilor vagabonzi 

astea chiar că prostii! cert e că a dispărut din oraş 

şi după 25 de ani ca-n Dumas 

s-a auzit că a pierdut un sân 

şi după alţi zece ani 

s-a îngropat în mormânt 

în rest a rămas 


orice asemănare cu oricare din faptele trăite de oricine sunt pură întâmplare! 


Sleep my child- Icar 


de Ziua Internaţională a Păsărilor 


Azi e ziua neamului meu de zburătoare, 
sub cerul lor toţi fraţii mei s-au împlinit 
şi-au cunoscut lumina, 
doar eu sunt singurul căzut 
zdrobit întins pe masa foamei 
Icar cu trupu’ împrăştiat de carne 
tăcut în gura milei şi a vieţii 
arzând din seul aripilor slabe 
plăpând, murind 


ca blânda lumânare. 



m#ntuire 


catedralei mântuirii neamului şi ziditorului 


Despre tine şi catedralei m#ntuirii neamului 
un singur gând: 

CASĂ PUSTIE 

să te zideşti cu fiecare cărămidă până la necredinţă 

şi-n umbra făţarnicelor ziduri 

păstor hulit de turma mioarelor flămânde de iubire 

să zaci neîngropat preafericitule-fără-lumânare 

fără de-mpărtăşanie 

laolaltă cu oastea ta de slugi netrebnice 

pupătoare de cur şi bani 

spre înţelepţirea generaţiilor ce vor veni 

în timp ce noi copiii sărăciţi 

ai unui neam de cameleoni 

ne vom juca de mână cu Isus 


de partea cealaltă a pietrei. 


javră la două capete (Ghertrundala) 


lui Lumi 


Să ne înţelegem bine! 

când vorbesc despre lucruri mă gândesc numai şi numai la oameni, 
iar când vorbesc despre oameni mă gândesc în mod sigur numai la zei. 


BISEXUAL 

aprins de focul viu 

ce-nsămânţează lumea, 

strigoi din neamu’ celor făr’ de mumă, 

un "fătătoi”- cum ţipă-n cor prostimea- 

şi mirosind a votcă veche 

SUNT SINGURUL POET CÂNTÂND SEDUS DE CIUMĂ 

când mă stârneşti, 

mîrşav, îţi nasc direct în gură! 

FOTOMODEL 
arzând sub zeci de feţe, 


călătorind ca duhul alb lipsit de sânge 



împodobit în salvie şi pudră 


petrec prin spaţiul capilar desprins de rime, 
smerit mereu într-o ureche. 

LIZZARD ascuns sub fusta toamnei, 
acum timid, 

acum vânjos nevoie mare, 

ca un Umax bălos 

când mă câştigi îţi stau în poală 

când mă desmierzi, 

din ce nu am.. .tot ţi-aş mai da pomană. 

VIERME fragil, 

nesăţios şi crud din Paradis muşcând 
eu mi-am făcut culcuş de spume 
şi de mă-ntrebi îţi voi răspunde: 

SUNT MIC DAR VREAU 
(umflat nespus) 

CA UN BALON SĂ MOR POCNIND .... PE CULME! 
Trăgând din pipă opiu gheara-i grea, 
la trup croit fiind doar din fumuri albe, 
în inimă m-am măsurat numai cu ea 
şi cu a cerului ursită. 

Of! înfumurare belicoasă curmă-ţi glasu’! 



cu detaşare de poet îţi spun: 


n-am inventat numai noi doi minciuna 

sar ruşii că-nţeleg şi dau bineţe 

să curgă votca, 

ne împresoară ziua 

HERMAFRODIT din stirpe fină 

în zori născut din flori 

prin flori mă plimb ca rouă. 



Panama papers -LAW FOR THE RICH 


Inima ei o părăsise plecând de nebună 

nimeni nu ştia pe unde îşi dezrădăcina acum nervii 

numai trupul îi creştea 

într-o zi cât în două decenii 

aproape unidimensional 

în grafice, notiţe şi schiţe 

avea o tumoare cancerigenă 

de 2,6 TB 

şi renunţase la viaţa de apoi. 

înghiţea zilnic ca un bolnav bulimic doar cifre 

orice nu se putea apăra 

aşa păţise şi satul meu şi casa ta 

câteva maternităţi şi viitorul unor generaţii 

ba chiar şi unele popoare învecinate de mare 

Stăm toţi înăuntrul ei asfixiaţi ca-ntr-o balenă 


şi nu scoteam un cuvânt 


aşteptam doar să moară: 


ea 

dar şi satul meu şi casa ta 
şi cele câteva maternităţi 
împreună cu viitorul unor generaţii 
şi popoare învecinate de mare 

iar eu sincer n-aş fi vrut să se-ntâmple aşa 
cu tot respectul companiei-n care mă aflam 
să mor înghiţit de balenă 
şi cred că aveam o cifră mică * 
de care-mi păsa. 


0,01 grame- greutatea fizică presupusă a sufletului 


Pruncul 


Măriei 


Doamne, Isuse! mântuieşte-ne pe noi de mizeria memoriei noastre! 


( zicere personală) 


Nu ne-am întâlnit niciodată 
când eram copil El stătea răstignit 
fără să spună un cuvânt 
de candela bunicii. 

din palmele şi tălpile Sale şiroia zilnic sânge 

-tuturor ne era frică de hemoragia Sa - 
mama îi tămâia rănile doar în fiecare duminică 
-nu ştiu dacă asta Lui îi plăcea, dacă îi facea bine sau nu- 
după care toţi ne apucam să mâncăm cu nespusă veselie 
de parcă El s-ar fi dat jos de pe cruce şi s-ar fi aşezat lângă noi 
muşcând din friptura lu' bunicu' 


-dar asta nu!- 


bucătăria casei din Chercea încă-i mai poartă pe zid 


semnul cotelor Sale de sânge 
şi tot orarul meselor noastre.... 

Unii ani au fost mai buni, în alţii am flămânzit oleacă 
iar în alţii ele au înregistrat o uşoară scădere. 

.../. 

Acum, însă, naiv aflat în pragul maturităţii, 

ca o gară străpunsă de vânt 

străbătând un timp risipit 

primesc veşti 

despre EL 

din ce în ce mai des 

toate vestind un copil. 

Vezi bine!, armoniei lumii 

eu i-am lipsit în ultimii patruzeci de ani de viaţă 


şi noi doi nu ne-am putut întâlni niciodată într-un acelaşi timp alăptat de mamă! 


NO MERCY 


cântec de înmormântare a anului 


...şi eu stăm aşa 
gândindu-mă ce să fac cu el, 
încă se mai gudura pe lângă mine. 
cu două sau patru ore înainte 
beam încet şi consecvent din pahare 
-cu program vreau să zic- 
continua să-mi lingă tălpile şi mâinile 
şi mă privea cu ochi de zahăr 
băiat de lapte, 

eu, îngreţoşat pe mai mult de jumătate, 
îmi aminteam de cele 12 luni de muncă silnică 
şi de o sumă de tristeţi, 
başca 

de câteva prietenii schilodite 
Pur şi simplu îl aşteptam să moară! 


să-i treaca timpul şi să dea ochii peste cap 



să facă " guiţ " şi să crape 


cum s-a întâmplat şi cu alţii 
să-l fac şomoiog 

şi să-l calc apoi în picioare, la pământ, ca un rege viu 

cu dispreţ să-i împing cadavrul 

într-un colţ al camerei mele 

lângă celelalte hârtii aflate acolo, 

mototolite, 

zgâriate, 

fiecare cu frânturi de poeme nereuşite, 

...cu vise neîmplinite. 


AMIN! 



Lumina lumii (Omilie) 

sau învăţătură de iubire către fiul meu Francisc 


motto/'Iată Eu stau Ia uşă şi bat 
Dacă cineva aude glasul Meu 
şi deschide uşa, 
voi intra Ia el, 
voi cina cu el, 
si el cu Mine." 


(Apocalipsa Iui loan 3:20) 


13 noiembrie 2015, Paris 


umanitatea sângerează ... azi, a câta oară? 
de mâine vom păşi ţinându-ne de mână, 
mergând ca oamenii tăcuţi, 
vii prin lucarna unui muribund. 

eu, tatăl tău, trecut de patruzeci de ani 
tu, vlăstarul meu, de douăzeci de ani, 
egali de-acum 
Să nu ne temem! 

Timpul niciodată n-a risipit nimic 
din tot ce-a adăstat pe pământ! 

să luăm aminte deci, la glasul celei ce dintâi se luptă, 
celei ce dintâi vorbeşte răului în faţă, 

'nainte ca noi doi, tată şi fiu, 



să putem culege sau pierde: 

" nu fi frumos şi nici iute 
nici amar, dar nici leneş 
nici urât şi nici zăbavnic 

nici vesel peste măsură, dar nici harnic fără rost 
şi fă din orice lucru al tău unul plăcut inimii: ÎNVAŢĂ! 

Nici temător să nu fii şi nici mândru, 

nici trădător, dar nici făţarnic, 

nici curajos fără rost, nici umil ca sclavii 

iar când te întovărăşeşti la bine 

ţine credinţa fiecăruia în inimă şi minte 

cu bună cumpănire. 

Nu iubi mult dar nici puţin, 

nu fi cu pizmă, dar nici nu-ţi lăsa memoria să uite de ea însăşi 
nu fi excesiv de darnic dar nici nu muri în calicie, 
ca să poţi împărţi ce ai cu fraţii tăi pînă-n ultima ta zi 
iar mai presus de toate SĂ NU URĂŞTI, copile. 

Fii drept cu inima şi nu tăia cu mintea în carne vie de om 
Fii bun şi milostiv indiferent de vârstă 
şi în egală măsură 

către toate cele cuvântătoare şi necuvântătoare 
iar de minciună să te fereşti. 

De Domnul tău să nu te temi, 

iar când iubirea de cel ce-ţi este străin va cânta în inima ta 
tu s-o asculţi 

şi să ai mereu către cei mai puţin norocoşi, umiliţi sau bătrîni 
o vorbă sau o faptă bună, indiferent cum şi cui se închină aceştia. 

Nu fi sfătos cu neştiutorii, dar nici cu tinerii 

şi în toţi să răsădeşti la fel atât iubirea de om cât şi de viaţă 

fără să-ţi fie frică că-i înşeli. 

Numai gândul morţii să-l păstrezi pentru tine 
-puternic lipit de suflet- 

ca alături fiind de el niciodată să nu pui atâta preţ pe viaţa ta 
încât trădând să dai la schimb tot ce ai iubit. 



Nu asculta şi nu te pierde în mreaja vremii, fiule, 

pentru că şi tu, asemeni oricăruia dintre noi, 

trăieşti doar în ordinea asemănată numelui tău , 

care e aceeaşi şi niciodată schimbată 

de la facerea lumii pînă-n vecii vecilor ...aţâţi câţi 'or veni. 

Şi acum, înainte de orice 
ţine la mare preţ PRIETENIA 

şi să nu-ţi fie frică de timp, aşa cum nu trebuie să te înfricoşezi de apă 

Da, te poţi îneca, dar niciodată nu te vei putea condamna singur decât greşind 

faţa LUMINII!" 

* 

Tatăl tău aşa te vrea, LIBER şi în dreaptă cumpănire mereu! 



IARNĂ (blues) 


motto: "but thanks for the lesson.... 
Merry Christmasyou aii! " 

(Bensonhurst Blues] 


azi simt cum îmbătrânesc dintr-odată 

"mi-am îndeplinit toate profeţiile politice” * 

doar o vânătoare veche-mi mai tulbură somnul 

dănţuindu-mi prin vene 

dragoni petrec curtând cosânzene 

sun cornu’ ca pentru ultima oară 

obosiţi de alarme gonacii mi-i chem înapoi: 

revino acasă Cumplită Iubire, 

şi tu, Nepreţuită, Fugară, Prietenie, 

renunţă îndârjită Speranţă, 

azi vânătoarea voastră se termină cu mine 


îngheţaţi, aşadar, lângă trupul acesta 


...de zăpadă murdară 


Merry Christmas you all! 


*George Bacovia, poemul " Cogito” 


Paradisului meu... fără regret, fără ruşine! 


Măriei 


motto:„Trăim timpuri când trebuie să fiu recunoscător altei ( oricărei *) fiinţe umane fiindcă nu-şi 

exercită opţiunea de a (mă*) omorî." 


(Yehuda Nir] 


când nu voi mai suporta actele tovarăşilor mei de drum, 

şi orice semn al lor va vorbi inimii mele 

numai şi numai despre moarte 

despremoartealorcadespremoarteaaltora 

despremoarteaaltoracadespremoarteanimănui 

fără să le pese câtuşi de puţin de bogăţia vieţii 

câlcându-se unii pe alţii în picioare 

minţind, furând, înşelând, 

lovind, scuipând, trădând, 

urând, violând, ucigând 

ignorând, 

ca un Ulise atunci 

-coborându-şi pânzele corăbiei sale în toiul unei furtuni - 


voi prinde cerul de-o margine a lui 



şi cu braţe straşnice mi-1 voi aduce mai aproape, viu, 


învelindu-mi trupul în mantia lui 
ca să mor. 

altfel cum?! 

când în apa curată a nopţilor nicio rugăciune simplă de om nu-şi mai spală demult chipul 

şi limbile făţărniciei străbat aerul tuturor zilelor ca o sirenă nebună cu o mie de glasuri 

altfel cum să poţi naviga corect cu poezia lumii 

când un neam de şobolani îşi duce veacu' pe coverta ei de vise 

şi la ce bun 

să tot asculţi îngrijorarea lumii 
şi la ce bun 

să tot străbaţi atâtea ape 

gândind la fraţii tăi din viitor 

cu inima străpunsă 

într-un final, ajungând la ei 

Paradisului tău să-i oferi în dar 

toată această menajerie de fiare turbate. 


mai bine 


uitarea fără vise 



mai bine 


tăcând să-mi ascult dumnezeii 
respirând vii lângă somnul meu, 
fără ruşine! 

*cuvintele adăugate citatului aparţin autorului 



£ ’Am ales să strig. 

Tăcerea reprezintă o crimă împotriva umanităţii!” 

Nadejda Mandelştam 

